5 waterlose geregte waaraan jou gesin sal smul - Goeie Huishouding
Tuis » 5 waterlose geregte waaraan jou gesin sal smul
Hierdie gesinsvriendelike resepte word sonder water voorberei
Of jy nou 'n Kapenaar is wat dringend na maniere soek om by die daaglikse watertoelaag van 50 liter per persoon te hou, of bloot iemand wat op waterbesparing ingestel is, hierdie beproefde gesinsgeregte is waterwys én watertand-lekker!
1. Hoenderslaai met geroosterde patats
Hierdie vullende slaai is die ideale ligte middagete vir 'n warm dag.
Dié eenpanwonder gaan beslis 'n gesinsgunsteling word!
3. Maklike vleisbrood met sousbone
Dié resep is nie net waterslim nie, maar ons is mal oor die feit dat dit met gewone kombuisstaatmakers soos geblikte bone en tamaties, en beesmaalvleis opgetower kan word.
4. Maklike stokvisgebak
Nog 'n eenskottel-wenner! Hierdie eenvoudige gereg verdien volpunte vir 'n heerlike gesinsete – dis vinnig, maklik en smullekker.
5. Vegetariese pan-lasagne
Selfs vleisliefhebbers sal hulle trommeldik aan hierdie geurige gereg eet! 'n Mens gebruik baie water om pasta te kook, en dis presies waarom lasagne (wat in die sous gaar word) die ideale waterslim alternatief is.
Om minder water te gebruik wanneer ons kos kook en voorberei is 'n uitstekende begin, maar daar is nog maniere waarop ons minder water in die kombuis kan gebruik:
1. Gebruik minder water vir skottelgoed deur kleefvrye kookgerei te gebruik (wat jy met handdoekpapier kan uitvee), eenpangeregte te maak, vingeretes te bedien of papierborde te gebruik.
2. Koop vooraf-gewaste vrugte en groente. As dit nie 'n opsie is nie, kan jy die water waarmee jy jou vars produkte afgespoel het, later vir die toilet gebruik.
3. Wees bewus van jou watervoetspoor – dis die hoeveelheid water wat, direk of indirek, gebruik word om 'n produk te produseer. Het jy geweet dat ongeveer 70 liter water vir die produksie van een appel benodig word? Besoek waterfootprint.org vir meer hieroor.